เห็นแล้วมันจี๊ด รวมแฮชแท็กสุดแซ่บสะท้อนข่าวฉาววงการบันเทิง
เรื่องราวข่าวฉาวต่างๆ ของคนในวงการบันเทิงมักเป็นประเด็นร้อนๆ ที่บรรดาขาเผือกในโลกโซเชียลสนใจและติดตามอยู่เสมอ และมักจะมีแฮชแท็กที่มาจากเรื่องราวของคนดังทั้งหลาย เพื่อติดตามข่าวของคนดังได้ง่ายขึ้น ซึ่งแต่ละเรื่องแต่ละแฮชแท็กเรียกว่าแซ่บถึงใจถึงอารมณ์คนที่ติดตามข่าว จนบรรดาขาเผือกทั้งหลายใช้แฮชแท็กกันอย่างแพร่หลายในโลกโซเชียลอย่างรวดเร็ว,ซึ่งแฮชแท็กที่ชาวโซเชียลใช้กันเกิดขึ้นครั้งแรกเมื่อวันที่ 23 ส.ค. 2550 โดย คริส เมสซินา เป็นคนแนะนำให้ทวีตข้อความโดยใช้สัญลักษณ์ # เพื่อให้คนที่ติดตามข่าวสารในทวิตเตอร์สามารถค้นหาเรื่องที่ตนเองสนใจได้เร็วขึ้น และเป็นการจำแนกบทสนทนาในทวิตเตอร์ ทำให้ทวิตเตอร์เป็นอีกหนึ่งช่องทางที่รวบรวมข่าวสารตลอดจนความคิดเห็นของผู้คนทั่วโลก และในโอกาสครบรอบ 12 ปี วันแห่งแฮชแท็ก (23 ส.ค. 2562) บันเทิงไทยรัฐออนไลน์เลยรวบรวมแฮชแท็กสุดจี๊ดจากข่าวเม้าท์คนดังมาฝากกัน,#ไม่สนิทอย่าติดหมี,กลายเป็นแฮชแท็กดังในโซเชียลเวลานี้สำหรับ #ไม่สนิทอย่าติดหมี ซึ่งมีที่มาจากนางเอกสาววิก 3 แพทริเซีย กู๊ด เขียนแคปชั่นเป็นอีโมจิน้องหมีใต้ภาพในไอจีหลายครั้ง ซึ่งตรงกับแคปชั่นหนุ่มโน้ตที่เขียนแคปชั่นรูปในไอจีเป็นอีโมจิน้องหมีในช่วงเวลาไล่ๆ กัน ประกอบกับโน้ตมีข่าวเป็นมือที่ 3 ความรักของแพทริเซียและนักแสดงไฮโซหนุ่ม พีช พชร จิราธิวัฒน์ เพราะมีภาพหลุด โน้ต-แพทริเซีย ควงกันกินข้าวพอดี,และเมื่อนักข่าวสัมภาษณ์เรื่องนี้กับแพทริเซีย เจ้าตัวก็บอกว่ากับโน้ตเป็นแค่คนรู้จัก ไม่ได้สนิทสนมกันแต่อย่างใด ส่วนอีโมจิหมีก็ยอมรับว่าโพสต์แซวหนุ่มโน้ตจริง ทำเอาชาวเน็ตหลายคนคาใจว่าไม่สนิทกันแต่ทำไมถึงใช้อีโมจิแซวกันในไอจี และบังเอิญว่าอีโมจิน้องหมีตัวนี้อยู่ในหมวดอีโมจิหลอดไฟ ซึ่งเชื่อมโยงถึงธุรกิจที่บ้านของหนุ่มโน้ตพอดิบพอดีซะด้วย เลยเป็นที่มาของแฮชแท็กฮอตฮิตในโลกโซเชียลนั่นเอง,#ไม่ย้อนแล้วจ้า,เป็นที่วิพากษ์วิจารณ์อย่างหนักสำหรับกรณีที่นางเอกสาวมั่น แมท ภีรนีย์ คงไทย ให้สัมภาษณ์ถึงความสัมพันธ์กับไฮโซหนุ่ม สงกรานต์ เตชะณรงค์ เมื่อช่วงปลายปี 2561 ว่าคบกันเพราะรู้สึกถูกใจ ซึ่งตอนที่ฝ่ายชายเข้ามานั้นตนก็ยืนสวยๆ ไม่ได้เกาะขาให้ฝ่ายชายเข้ามาหา ก่อนจะบอกว่าหากในอนาคตตนต้องน้ำตาเช็ดหัวเข่าจริงๆ จะว่าตนตอนนั้นก็ตามสบาย ทั้งที่ก่อนหน้านั้นแมทบอกว่าไม่รู้จักกับสงกรานต์เป็นการส่วนตัว เรียกว่าเป็นการตอบคำถามที่แซ่บจัดจ้านสุดๆ,แต่ที่พีคสุดคือในช่วงท้ายของการสัมภาษณ์ที่นักข่าวรวมไปถึงคนที่ติดตามข่าวสัมผัสได้ถึงอาการเหวี่ยงไม่พอใจ คือตอนที่นักข่าวถามย้ำอีกรอบว่า ทำไมวันนั้นแมทถึงบอกว่าไม่รู้จักสงกรานต์ ยืนยันไม่รู้จักจริงๆ ใช่มั้ย ทำเอาเจ้าตัวของขึ้นและตอกกลับด้วยน้ำเสียงที่ดัง ใบหน้าดูเหวี่ยง พอแล้วค่ะ ไม่ย้อนแล้ว และเมื่อถามว่าไม่รู้จักจริงๆ ใช่มั้ย เจ้าตัวก็ตอบว่า จ้าาาา (ลากเสียง) บอกไปแล้วจ้า ไปย้อนดูต้นคลิปจ้ะ เล่นเอาวงสัมภาษณ์แตก โลกโซเชียลผุดแฮชแท็ก #ไม่ย้อนแล้วจ้า ตามคำสัมภาษณ์ของแมทเลยจ้า,#มิ้งโป๊ะแตก,เป็นอีกหนึ่งแฮชแท็กในตำนานจริงๆ สำหรับ #มิ้งโป๊ะแตก ที่เกี่ยวข้องกับกรณีที่ชาวทวิตเตอร์จับโป๊ะของเน็ตไอดอลสาว มิ้ง ศวภัทร สุนทรนันท์ ที่ออกมาบอกว่าตนเองกำลังตั้งครรภ์กับนักแสดงหนุ่มหน้าใส กัปตัน ชลธร คงยิ่งยง เมื่อกลางปี 2561 พร้อมทั้งขอให้อีกฝ่ายรับผิดชอบ โดยทั้ง 2 ครอบครัวได้มีการแถลงข่าวถึงเรื่องนี้ แต่หลังจากนั้นคดีพลิก ชาวเน็ตเริ่มจับผิดมิ้ง โดยอ้างถึงหลักฐานต่างๆ ที่ทำให้เชื่อว่ามิ้งไม่ได้ท้องจริงอย่างที่พูด และใช้แฮชแท็ก #มิ้งโป๊ะแตก,ซึ่งหลังจากนั้นมิ้งประกาศว่าแท้งลูก โดยอ้างว่าสาเหตุมาจากเรื่องสุขภาพตัวเอง ภาวะความเครียด ทำงานหนักเกือบทุกวัน ไม่ดูแลตัวเองเท่าที่ควร และก่อนรู้ว่าตัวเองตั้งครรภ์ 2 อาทิตย์ มีการดื่มแอลกอฮอล์ด้วย แต่หลังจากนั้นชาวเน็ตก็ยังคงขุดหาหลักฐานเรื่อยๆ ด้านกัปตันเองก็ได้ยื่นฟ้องมิ้งถึงเรื่องดังกล่าว ก่อนที่มิ้งจะออกมายอมรับผิดว่าตนโกหกเรื่องดังกล่าว และที่ทำไปเพราะรักกัปตัน อยากให้กลับมาคบกันด้วย,#เมียหลวงยืนหนึ่ง,เรียกว่าเป็นแฮชแท็กที่บรรดาภรรยาทั้งหลายกดไลค์รัวๆ สำหรับ #เมียหลวงยืนหนึ่ง ซึ่งเกิดจากเมื่อช่วงที่นางร้ายสาวแซ่บ เป้ย ปานวาด เหมมณี เจอมรสุมครอบครัวในช่วงที่ตั้งท้อง 8 เดือน หลังมีผู้หญิงคนหนึ่งเข้ามายุ่งกับ ป๊อป นิธิ บุญยรัตกลิน สามี และเจ้าตัวก็ได้โพสต์ภาพแชตไลน์ของผู้หญิงคนดังกล่าว ซึ่งมีข้อความทำนองขอร้องให้เลิกยุ่งสามีคนอื่น,งานนี้บรรดาชาวเน็ตต่างพากันให้กำลังใจล้นหลาม รวมไปถึงบรรดาคนในวงการบันเทิง อาทิ เมย์ พิชญ์นาฏ, เอ๋ พรทิพย์, บี น้ำทิพย์, ดีเจมะตูม เตชินท์ ฯลฯ แต่ที่เด็ดสุดเห็นจะเป็นข้อความให้กำลังใจของหนิง ปณิตา ที่บอกว่า #เมียหลวงยืนหนึ่ง always be here for you ซึ่งเป็นแฮชแท็กที่หนิงใช้โปรโมตละคร ระบำมาร ทางช่อง 7 ที่ตนเองเป็นผู้จัดพอดี และเข้ากับสถานการณ์เวลานั้น จนทำให้แฮชแท็กดังกล่าวถูกพูดถึงในโซเชียลอย่างมาก,#โลกสองใบ,อีกหนึ่งแฮชแท็กที่ฮอตฮิตเป็นที่พูดถึงในโซเชียลเมื่อต้นปีที่ผ่านมา ก็คือ #โลกสองใบ ซึ่งเป็นแฮชแท็กเกี่ยวกับเรื่องราวความรักของนักร้องหนุ่มหุ่นหมี ป๊อบ ปองกูล สืบซึ้ง กับ 2 สาวนอกวงการ ทั้ง ปลา วราสินี ซึ่งคบหาดูใจมานาน 14 ปี และ โบว์ แฟนสาวอีกคนที่คบหาดูใจมานาน 10 ปี แต่สุดท้ายป๊อบตัดสินใจเลือกแต่งงานกับปลา เมื่อวันที่ 23 ก.พ. 2562,งานนี้ทำเอาแฟนสาวอีกคนอย่างโบว์ออกอาการช็อก และเกิดปมดราม่าตามมาเซตใหญ่ ก่อนที่ป๊อบจะแถลงข่าวยอมรับว่าเป็นความผิดของตนที่โกหกแฟนสาวทั้ง 2 คนมาตลอด โดยบอกว่าตนเป็นคนสร้างโลก 2 ใบ ซึ่งทั้งคู่ไม่รู้ว่าตนมีโลกอีกใบหนึ่ง และตนโกหกเขาเพื่อให้โลกสองใบยังอยู่กับตนได้ และทั้งคู่ไม่เคยสงสัยเลย ก่อนจะเลือกแต่งงานกับปลาเพราะไม่ต้องการเสียเขาไป และลดความสัมพันธ์กับโบว์เป็นแค่พาร์ตเนอร์ธุรกิจด้วย,#หมดPassion,เคยโดนชาวโซเชียลถล่มยับมาแล้วสำหรับพิธีกร-นักร้องหนุ่มหุ่นหมี โอ๊ต ปราโมทย์ ปาทาน จากกรณีเลิกรากับ กิ้น ชาลิสา แฟนสาวแอร์โฮสเตส เมื่อช่วงปลายปี 2561 ที่ผ่านมา หลังคบหามานาน 11 ปี โดยฝ่ายหญิงได้โพสต์ข้อความชี้แจงถึงสาเหตุที่เลิกกันว่า ฝ่ายชายเป็นคนบอกว่าไม่พร้อม และหมด Passion ในตัวกิ้น และชินกับการอยู่คนเดียว ทำเอาแอร์โฮสเตสสาวเสียใจมากที่ถูกเทกะทันหัน แต่ชีวิตก็ต้องก้าวเดินต่อไป พร้อมทั้งขอบคุณที่เคยรักกัน และบอกว่ายังรักและหวังดีต่ออีกฝ่ายเหมือนเดิม,ซึ่งโอ๊ตก็ได้ชี้แจงถึงเรื่องนี้ว่าตนไม่ได้ใจร้ายถึงขั้นไปบอกว่าหมด Passion พร้อมทั้งบอกว่าที่เลิกกันไม่ใช่เพราะเรื่องคนอื่นเลย อย่าเอาเรื่องมือที่ 3 เข้ามาเกี่ยว ส่วนเรื่องเจ้าชู้ตนยอมรับและบอกมาตลอดว่าตนไม่ใช่คนดี แต่มันผ่านมาหลายปีแล้ว ก่อนจะบอกว่ายังรักและเป็นห่วง และไม่เคยโกรธอีกฝ่ายเลย แต่ความสัมพันธ์ตอนนี้ต้องห่างกันไปก่อน.
เรื่องราวข่าวฉาวของคนในวงการบันเทิงมักเป็นประเด็นร้อนๆ ที่บรรดาขาเผือกในโลกโซเชียลสนใจ และมักจะมีแฮชแท็กที่มาจากเรื่องราวของคนดังทั้งหลาย เพื่อติดตามข่าวของคนดังได้ง่ายขึ้น
แฮชแท็ก,แฮชแท็กคนดัง,แฮชแท็กดารา,วันแห่งแฮชแท็ก,ดารา